Claudia Cardinale

Claudia Cardinale, oikealta nimeltään Claude Joséphine Rose Cardin, (15. huhtikuuta 1938 La Goulette, Tunisia – 23. syyskuuta 2025) oli tunisialais-italialainen näyttelijä. Hän näytteli muun muassa elokuvissa 8½ (1963) ja Huuliharppukostaja (1968).

 Nuoruus 
Claudia Cardinale syntyi vuonna 1938 Tunisiassa La Gouletten esikaupunkialueella  Tunisin liepeillä. Hänen vanhemmillaan oli sisilialaiset sukujuuret, ja hän kasvoi Tunisin sisialaisyhteisössä. Hän oppi lapsuudessaan puhumaan sisiliaa, ranskaa ja tunisianarabiaa.

 Ura 
Cardinale oli vielä koulussa, kun hänet ja muutama luokkatoverinsa valittiin ranskalaisen René Vautier’n lyhytelokuvaan Anneaux d’or. Cardinalen esikoispitkä oli Jacques Baratier’n ohjaama Goha, joka esitettiin Cannesin elokuvajuhlilla 1958. Cardinalella oli siinä pieni sivurooli.

Cardinale ehti saada kansainvälistä huomiota kuitenkin jo Venetsian elokuvajuhlilla 1957. Hän sai matkan palkinnoksi voitettuaan kilpailussa Tunisin kauneimman italialaisen naisen tittelin. Cardinale sai Italiassa useita tarjouksia Italian elokuva-alalta, mutta palasi Tunisiaan. Hän haaveili edelleen urasta opettajana, ja hän ei pitänyt myöskään kokemuksistaan Italiassa.

Cardinalen uran suunta kääntyi, kun hän tuli raskaaksi ja vuonna 1958 synnytti ensimmäisen lapsensa. Cardinale ei paljastanut koskaan lapsensa isää, joka oli raiskannut hänen. Cardinalella ja lapsen isällä oli on-off-suhde, jossa mies oli ajoittain myös väkivaltainen.

Cardinale oli raskaana, kun tuottaja Franco Cristaldi tarjosi hänelle seitsemän vuoden sopimusta, johon Cardinale myös suostui. Cristaldi kuitenkin vaati sitä, että raskaus pidettäisiin salassa. Cardinale työskenteli seitsemän kuukautta ja vetäytyi raskauden loppuajaksi Lontooseen synnyttämään. 

Cardinale työskenteli lopulta 18 vuoden ajan Cristaldin tuotantoyhtiölle, ja he menivät naimisiin myös vuonna 1966. Cardinalen ensimmäinen työ Cristaldin kanssa oli ryöstöelokuva Suuri keikka Madonna-kadulla (1958). Sitten hän oli Marcello Mastroiannin rakastajana elokuvassa Kaunis Antonio (1960) ja pääosissa neorealistisessa elokuvassa Tyttö ja laukku (1961), josta hänet palkittiin uransa ensimmäisellä David di Donatello -palkinnolla.

Cardinalesta tuli kansainvälisesti tunnettu, kun vuonna 1963 ilmestyivät sekä Federico Fellinin ohjaama 8½ ja Luchino Viscontin Tiikerikissa, jossa hänen vastanäyttelijänään oli Burt Lancaster. Samana vuonna ilmestyi vielä Vaaleanpunainen pantteri (1963).

Vaaleanpunaisen pantterin jälkeen Cardinale muutti joksikin aikaa Hollywoodiin. Siellä hän teki muun muassa elokuvat Areenan hurjapäät (1964), Saalistajat (1966), Älä nostata laineita (1967) ja Ilmojen salakuljettajat (1968). Cardinalen tunnetuin englanninkielinen elokuva oli kuitenkin Sergeio Leonen italowestern Huuliharppukostaja (1968), jossa hän näytteli kiivasta entistä prostituoitua, joka taistelee maaoikeuksista rautatieyhtiötä vastaan.

Cardinalen toinen David di Donatello tuli komediasta Bello, onesto, emigrato Australia sposerebbe compaesana illibata (1971). Hän esiintyi 1970-luvun alussa myös elokuvissa L’Udienza (1972) Intohimo ja väkivalta(1974), jonka ohjasi Visconti. Cardinalen ura vaikeutui 1970-luvulla, kun hän erosi Cristaldista ja meni 1976 naimisiin elokuvantekijä Pasquale Squitierin kanssa. Cristaldi vaati muita italialaisia tuottajia hylkimään Cardinalea, joka jäi muun muassa ilman roolia Viscontin viimeiseen elokuvaan Rakkaus Roomassa (1976).

Cardinalen viimeinen kansainvälisesti merkittävä rooli oli Werner Herzogin elokuvassa Fitzcarraldo (1982). Hän jatkoi vielä uraansa kuitenkin pitkälle 2000-luvulle ja esiintyi vielä vuonna 2020 sveitsiläisessä televisiosarjassa Bulle.

Cardinale näytteli uransa aikana myös teatterissa. Lisäksi hän levytti 1970-luvulla diskokappaleita.

 Yksityiselämä 
Cardinale oli vuosina 1966–1975 naimisissa italialaisen elokuvatuottajan Franco Cristaldin kanssa. Sittemmin hän seurusteli Pasquale Squitierin kanssa. Cardinalella ja Squitierilla on kaksi lasta. Toinen lapsista on Cardinalen aiemmasta suhteesta ja Squitierin myöhemmin adoptoima. Cardinale oli Unescon hyvän tahdon lähettiläs.

 Valikoitu filmografia 


 Elokuvat Vuosi Suomenkielinen nimi Alkuperäinen nimi Rooli 1959  Nokkelat pankkirosvot  Audace colpo dei soliti ignoti   1960  Rocco ja hänen veljensä   Rocco e i suoi fratelli  Ginetta Kaunis Antonio  Il bell’Antonio  Barbara Puglisi Ilotalo  La Viaccia  1961  Tyttö ja laukku  La ragazza con la vaglia  Aida Intohimo  Senilità   Seikkailija Cartouche  Cartouche  Vénus 1962  Tiikerikissa  Il gattopardo   1963  Vaaleanpunainen pantteri  The Pink Panther  prinsessa Dala Buben tyttö  La ragazza di Bube   8½  8½  Claudia 1964  Areenan hurjapäät  Circus World   Välinpitämättömät  Gli indifferenti  Carla Ardengo 1965  Tuhon tähdet  Vaghe stelle dell’Orsa  Sandra Luzzatti 1966  Agenttien verkossa  Blindfold  Kevytkenkäiset  Le fate || Armenia
|-
| Saalistajat || The Professionals || Maria
|-
| 1967 || Älä nostata laineita || Don't Make Waves || Laura Califatti
|-
| 1968 || Huuliharppukostaja || Once Upon a Time in the West || Jill McBain
|-
| 1969 || Punainen teltta || La tenda rossa || Valeria
|-
| 1972 || Mafian kostaja || La scoumoune || 
|-
| 1973 || Vihan päivät || Il giorno del furore || Anja
|-
| 1974 || Verisiteet || I guappi || 
|-
| rowspan=2| 1977 || Hyvästi ja amen || Goodbye & Amen || Aliki
|-
| Jeesus Nasaretilainen || Jesus of Nazareth ||
|-
| 1978 || Corleone || Corleone ||
|-
| 1979 || Pääkalloprikaati || Escape to Athena || Eleana
|-
| 1981 || The Salamander || The Salamander  Elena Leporello 1982  Fitzcarraldo  Fitzcarraldo || Molly
|-
| 1993 || Vaaleanpunaisen pantterin poika || Son of the Pink Panther''  Maria

 Lähteet 

 Aiheesta muualla 




Luokka:Italialaiset näyttelijät
Luokka:Tunisialaiset henkilöt
Luokka:Vuonna 1938 syntyneet
Luokka:Vuonna 2025 kuolleet